मध्यप्रदेश को हज- 2018 के लिए कोटा दिया गया है। इसके तहत हज आवेदकों को हज सीटों के वितरण के लिए कुरआ कार्यक्रम पिछड़ा वर्ग एवं अल्प संख्यक कल्याण मंत्री राज्य श्रीमती ललिता यादव के मुख्य आतिथ्य में 16 जनवरी को दोपहर 12.30 बजे हज हाउस, सिंगारचोली में आयोजित किया जायेगा।केन्द्रीय हज कमेटी मुम्बई के माध्यम से निर्धारित मापदण्डों के आधार पर 4432 हज सीटों में से आरक्षित श्रेणी -ए (70 वर्ष या उससे अधिक आयु वर्ग वाले हज आवेदक) की 559 सीटें एवं बिना मेहरम के (45 वर्ष या उससे अधिक आयु वर्ग श्रेणी की 4 के ग्रुप की महिला हज आवेदक) की 4 सीटें बिना कुरआ के आवंटित करने के बाद शेष 3 हजार 869 हज सीटों के लिए सामान्य श्रेणी के 19 हजार 373 आवेदकों का कम्प्यूटीकृत कुरआ के माध्यम से चयन किया जाएगा। शेष अचयनित हज आवेदकों की एक प्रतीक्षा सूची कुरआ से बनाई जायेगी जिन्हें हज – 2018 में केन्सिलेशन के विरुद्ध प्राप्त होने वाली सीटें आवंटित की जाएगी।